Цанко Церковски
Дайте си ръцете

chitanka.info

Дайте си ръцете,

синове немили,

дайте, та сплотете

ваште млади сили!

Доста се протака

дружба боязлива,

работа ничака

на общата нива.

Ред е сега наши

да хвърлиме семе —

който ще се плаши,

нека бяга с време.

Който ще помага,

рало нек забива,

дорде има влага

народната нива.

Дайте си ръцете,

синове немили,

дружно работете

дор до сетни сили!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.